Neuroblastoma

Neuroblastoma ya iku sawijining jinis kanker sing ngrembaka saka neuroblast utawa sèl saraf  sing durung mateng saka bocah cilik.  Sèl saraf  sing kuduné ngrembaka dadi sèl saraf  malah dadi sèl tumor sing padhet. Neuroblastoma asring kadadeyan ing salah sawijining klanjer andrenal ing dhuwur ginjel utawa jaringan saraf  balung mburi sing menthang saka gulu, dhadha, weteng nganti bangkèkan. Penyakit kanker iki kalebu lelara arang lan cepet nyebar ing organ liyané kaya ta sungsum balung, klanjer getih bening, balung, ati lan kulit. Akèh-akèhé lelara neuroblastoma kadadeyan tumrap bocah cilik sing umuré kurang saka 5 taun.

Jalaran 
Panyebab saka neuroblastoma ya iku sèl neuroblast sing kuduné ngewangun jaringan sistem saraf  simpatik malah dadi sèl kanker. Saraf simpatik ya iku sistem saraf sing duwé ancas kanggo ngatur pakaryan organ awak ing njaba pepinginan kanthi cara ningkataké denyut jantung lan tekanan getih, ngerutaké pambuluh getih lan ngetokaké hormon. Owahing sèl iki ana awit saka janin nalika mbobot. Nalika janin wis mateng, neuroblast malih dadi sèl saraf . Sebageyan gedhé neuroblast mateng nalika bayi lair, masiyo sabageyan cilik neuroblast imatur bisa ditemokaké ing bayi lagi waé lair. Racaké kanker diwiwiti saka mutasi genetik sing mungkinaké sèl-sèl normal lan waras dadi tuwuh terus tanpa nanggepi sinyal kanggo mandheg. Sèl-sèl kanker kang tuwuh banjur ngrembaka tanpa pepinginan, saèngga tambahing sèl abnormal mujudaké massa utawa tumor. Ing gunggung 1%-2% kasus neuroblastoma disebabaké faktor genentik lan panandhang bocah lanang luwih akèh tinimbang panandhang saka bocah wadon.

Pratandha 

Pratandha wiwitan kena neuroblastoma iki bisa manèka werna. Gumantung ana ing ngendi pèrangan awak sing lara lan sepira amba tuwuhing sèl. Pratandha wiwitan saka sèl neuroblastoma ya iku:

 Weteng katon gedhé.
 Weteng krasa kebak
 Kram weteng
Aja gronjalan ing weteng, gulu utawa dhadha
Gurung angèl ngolu
 Mèncrèt
Nyeri balung
 Ana bunderan ireng ing ngisor mata
 Kulit katon pucet
 Rasa kesel sing nemen
 Metu kringet akèh
 Awak ora kepènak (malaise), lemes lan ora duwé daya.
Ora napsu mangan
Pamudhunan bobot awak.
 Owah-owahing mripat ora bisa dijaga.

Menawa nglakoni pratandha ing dhuwur, gagé-gagé temoni dhokter. Sakwisé iku dhokter bakal mrèksa kaya ta:

 CT Scan
 MRI
 Scan Balung
Biopsi sungsum balung buri

Fase 
Ngrembakaning neuroblastoma dipara dadi 4 stadiyum ya iku:

Setadiyum 1 
Kanker isih manggon ing sak panggonan lan durung nyebar ing pérangan awak liya. Sèl kanker iki isih bisa diilangi kanthi cara oprasi.

Setadiyum 2 
Kanker durung nyebar lan isish mapan ing sak panggon. Ananging ing fasé iki angèl diilangaké kanthi cara operasi.

Setadiyum 3 
Ana ing fase iki kanker sansaya gedhe wujudé lan ora bisa diilangi kanthi oprasi amarga wis gedhe.

Setadiyum 4 
Kanker wis njalar ing organ lan pèrangan awak liyané,

Tamba 
Pangobatan digayutaké karo setadiyum neuroblastoma. Metodhe nambani kaya déné:

 Operasi. Oprasi minangka tumindakan sing bisa dilakokaké nalika sèl kanker ing setadiyum wiwitan. Operasi duwé ancas ngangkat tumor sak akèh-akèhé. Ananging menawa tumor tuwuh ana ing cedhak organ wigati kaya ta saraf balung mburi, utawa paru-paru, tumindakan iki mbebayani menawa dilakokaké. 
 Kèmoterapi. Metodhe iki dilakokaké nemawa tumindakan operasi wis ora mungkin dilakoni amarga sèl kanker wis njalar ing perangan awak sing wigati. Kèmoterapi migunakaké bahan kimiya kanggo mandhegaké ngrembakaning sèl kanker lan nyusutaké sèl kasebut.  Sakwisé sèl tumor tambah cilik, operasi bisa dilakokaké.
 Radhioterapi. Radhioterapi migunakaké sorot sing duwé ènergi dhuwur kanggo ngilangi sèl kanker.  Menawa neuroblastoma wis mbabayani, Radhioterapi lan kèmoterapi biasané dilakokaké bebarengan.

Rujukan 

Kanker
Lelara saraf
Lelara
Manungsa